CELEX: 52019PC0568
Language: sk
Date: 2019-11-05
Title: Zmenený návrh ROZHODNUTIE RADY o uzavretí Dohody o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej

EURÓPSKA KOMISIA
            V Bruseli5. 11. 2019
            COM(2019) 568 final
            2012/0006(NLE)
            Zmenený návrh
            ROZHODNUTIE RADY
            o uzavretí Dohody o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Dohodu o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej prerokovala Komisia na základe poverenia Rady v júni 2011.
            
            
               Táto dohoda bola podpísaná 26. júna 2012 s výhradou jej neskoršieho uzavretia v súlade s rozhodnutím Rady a zástupcov vlád členských štátov zasadajúcich v Rade 2012/639/EÚ
                  1
               . Pokiaľ ide o EÚ, Únia, ako aj jej členské štáty sú zmluvnými stranami tejto dohody. 
            
            
               Všetky členské štáty s výnimkou Chorvátskej republiky ukončili postup ratifikácie. Chorvátska republika pristúpi k dohode v súlade s postupom stanoveným v akte o pristúpení pripojenom k zmluve o pristúpení z 5. decembra 2011 a príslušný protokol o pristúpení Chorvátskej republiky k tejto dohode bol podpísaný 22. júla 2015
                  2
               .
            
            
               Predmetným návrhom sa mení pôvodný návrh Komisie [COM(2012) 020 final
                  3
               ], ktorý bol prijatý 27. januára 2012 a následne predložený Rade, a to najmä s cieľom zohľadniť nadobudnutie platnosti Lisabonskej zmluvy a rozsudok Súdneho dvora Európskej únie z 28. apríla 2015 vo veci C-28/12. Na zjednodušenie preskúmania uvedeného návrhu Radou sa celý príslušný text predkladá ako zmenený návrh.
            
            
               2.PRÁVNY ZÁKLAD
            
            
               
                  Právnym základom tohto návrhu je článok 100 ods. 2 Zmluvy o fungovaní Európskej únie v spojení s jej článkom 218 ods. 6 písm. a) bodom v) a článkom 218 ods. 7. 
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Neuplatňuje sa.
            
            
               4.VPLYV NA ROZPOČET
            
            
               
                  Návrh nemá žiadny vplyv na rozpočet Únie.
               
            
            
               5.ĎALŠIE PRVKY
            
            
               ·Zhrnutie navrhovaného opatrenia
            
            
               Dohoda pozostáva z hlavnej časti obsahujúcej základné zásady a štyroch príloh: prílohy I o dohodnutých službách a určených trasách; prílohy II o prechodných ustanoveniach, prílohy III o pravidlách uplatniteľných na civilné letectvo a prílohy IV so zoznamom iných štátov uvedených v článkoch 3 a 4 a prílohe I.
            
            
               2012/0006 (NLE)
            
            
               Zmenený návrh
            
            
               ROZHODNUTIE RADY
            
            
               o uzavretí Dohody o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej
            
         
         
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a) bodom v) a s článkom 218 ods. 7,
            
            
               so zreteľom na návrh Európskej komisie,
            
            
               so zreteľom na súhlas Európskeho parlamentu
                  4
               ,
            
            
               keďže:
            
            
               (1)Dohoda o spoločnom leteckom priestore medzi Európskou úniou a jej členskými štátmi a Moldavskou republikou bola podpísaná 26. júna 2012 s výhradou jej neskoršieho uzavretia v súlade s rozhodnutím Rady a zástupcov vlád členských štátov zasadajúcich v Rade 2012/639/EÚ zo 7. júna 2012 o podpise v mene Únie a predbežnom vykonávaní Dohody o spoločnom leteckom priestore medzi Európskou úniou a jej členskými štátmi a Moldavskou republikou
                  5
               .
            
            
               (2)Dohodu ratifikovali všetky členské štáty okrem Chorvátskej republiky. Chorvátska republika pristúpi k dohode v súlade s postupom stanoveným v akte o pristúpení pripojenom k zmluve o pristúpení z 5. decembra 2011 a príslušný protokol o pristúpení Chorvátskej republiky k tejto dohode bol podpísaný 22. júla 2015
                  6
               .
            
            
               (3)Dohoda by sa mala v mene Únie schváliť,
            
            
               (4)Články 4 a 5 rozhodnutia 2012/639/EÚ obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa tieto ustanovenia mali prestať uplatňovať. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie v zmysle článku 6 rozhodnutia. Články 4, 5 a 6 rozhodnutia 2012/639/EÚ by sa preto mali prestať uplatňovať v deň nadobudnutia účinnosti tohto rozhodnutia,
            
            
               PRIJALA TOTO ROZHODNUTIE: 
            
            
               Článok 1
            
            
               Dohoda o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej sa týmto schvaľuje v mene Únie
                  7
               . 
            
            
               Článok 2
            
            
               Pozíciu, ktorú má zaujať Únia v súvislosti s rozhodnutiami spoločného výboru podľa článku 22 dohody, pokiaľ ide iba o začlenenie právnych predpisov Únie do prílohy III (Pravidlá uplatniteľné na civilné letectvo) k dohode s výhradou akýchkoľvek potrebných technických úprav, prijíma Komisia po porade s osobitným výborom, ktorý vymenuje Rada.
            
            
               Článok 3
            
            
               Články 4, 5 a 6 rozhodnutia 2012/639/EÚ sa prestanú uplatňovať v deň nadobudnutia účinnosti tohto rozhodnutia. 
            
            
               Článok 4
            
            
               Toto rozhodnutie nadobúda účinnosť dňom jeho prijatia. 
            
            
               V Bruseli
            
            
               
                     Za Radu
               
            
         
         
            
               
                     predseda
               
               
                     […]
               
            
         
         
            
                  
                     (1)
                  
                        Rozhodnutie Rady a zástupcov vlád členských štátov zasadajúcich v Rade zo 7. júna 2012 o podpise v mene Únie a predbežnom vykonávaní Dohody o spoločnom leteckom priestore medzi Európskou úniou a jej členskými štátmi a Moldavskou republikou (2012/639/EÚ) Ú. v. EÚ L 292, 20.10.2012, s. 1–2.
               
               
                  
                     (2)
                  
                        Rozhodnutie Rady (EÚ) 2015/1389 zo 7. mája 2015 o podpise v mene Únie a jej členských štátov a o predbežnom vykonávaní Protokolu, ktorým sa mení Dohoda o spoločnom leteckom priestore medzi Európskou úniou a jej členskými štátmi a Moldavskou republikou na účely zohľadnenia pristúpenia Chorvátskej republiky k Európskej únii, Ú. v. EÚ L 215, 14.8.2015, s.1.
               
               
                  
                     (3)
                  
                        https://eur-lex.europa.eu/legal-content/SK/TXT/PDF/?uri=CELEX:52012PC0020&from=EN.
               
               
                  
                     (4)
                  
                        Súhlas z [dátum] (zatiaľ neuverejnený v úradnom vestníku).
               
               
                  
                     (5)
                  
                        Rozhodnutie Rady a zástupcov vlád členských štátov zasadajúcich v Rade zo 7. júna 2012 o podpise v mene Únie a predbežnom vykonávaní Dohody o spoločnom leteckom priestore medzi Európskou úniou a jej členskými štátmi a Moldavskou republikou (2012/639/EÚ) Ú. v. EÚ L 292, 20.10.2012, s. 1–2.
               
               
                  
                     (6)
                  
                        Rozhodnutie Rady (EÚ) 2015/1389 zo 7. mája 2015 o podpise v mene Únie a jej členských štátov a o predbežnom vykonávaní Protokolu, ktorým sa mení Dohoda o spoločnom leteckom priestore medzi Európskou úniou a jej členskými štátmi a Moldavskou republikou na účely zohľadnenia pristúpenia Chorvátskej republiky k Európskej únii Ú. v. EÚ L 215, 14.8.2015, s. 1.
               
               
                  
                     (7)
                  
                        Dohoda je uverejnená v Ú. v. EÚ L 292, 20.10.2012, s. 3 spolu s rozhodnutím o podpise.